cyanic-selkie/wikianc huggingface dataset:
สถานีรถไฟธนบุรี
ประวัติ
อาคารแรกเริ่มเมื่อสร้างสถานีบางกอกน้อย ตั้งแต่สมัยรัชกาลที่ 5 เป็นอาคารคอนกรีตชั้นเดียวหลังคาทรงจั่ว มีหลังคาคลุมชานชลาสร้างด้วยไม้ทั้งหลัง ตั้งอยู่ด้านทิศใต้ริมทางรถไฟ(ทางประธาน) อยู่เลยลึกเข้ามาทางด้านทิศตะวันตกของริมแม่น้ำเจ้าพระยาประมาณ 300 เมตร ต่อมาเมื่อครั้งสงครามโลกครั้งที่ 2 กองทัพญี่ปุ่นได้ตั้งกองบัญชาการขึ้นที่สถานีรถไฟบางกอกน้อย จากนั้นไม่นาน ฝ่ายสัมพันธมิตรได้ส่งเครื่องบินเข้ามาทิ้งระเบิดสถานีรถไฟบางกอกน้อยอย่างหนัก ตัวอาคารสถานีรถไฟบางกอกน้อยได้รับความเสียหายบางส่วน แต่ที่ทำการรับส่งสินค้าที่ตั้งอยู่บริเวณริมแม่น้ำเจ้าพระยาและคลังเก็บสินค้าริมคลองบางกอกน้อยถูกทิ้งระเบิดเสียหายทั้งหมด ต่อมาได้มีการก่อสร้างสถานีรถไฟบางกอกน้อยขึ้นมาใหม่ โดยรื้ออาคารสถานีเดิมออกไปพร้อมกับปรับปรุงและขยายย่านสถานีเดิม โดยสร้างเป็นอาคารอิฐสีแดง มีหอนาฬิกา ซึ่งถือว่าเป็นอาคารที่มีความสวยงามมากที่สุดอีกแห่งหนึ่ง  และตั้งชื่อสถานีนี้ใหม่ว่า สถานีธนบุรี และเปิดใช้งานอาคารหลังใหม่เมื่อปี พ.ศ. 2493
บทบาทของสถานีธนบุรีในฐานะต้นทางของรถไฟสายใต้เริ่มน้อยลง เมื่อรถไฟสายใต้หลายขบวนได้เปลี่ยนต้นทาง-ปลายทางไปที่สถานีกรุงเทพ (หัวลำโพง) ซึ่งต่อมาในระยะหลัง ขบวนรถที่ให้บริการ ณ สถานีธนบุรีจึงมีเพียงขบวนรถธรรมดาและและขบวนรถชานเมือง รวมถึงขบวนรถรวม ในเส้นทางสายใต้ (รวมถึงเส้นทางสายกาญจนบุรีและสุพรรณบุรี)
ในช่วงประมาณปี พ.ศ. 2542 รัฐบาลสมัยนายชวน หลีกภัย ได้มีโครงการปรับปรุงอาคารสถานีธนบุรีและพื้นที่โดยรอบ ทำให้ในช่วงระยะเวลาหนึ่ง การรถไฟได้สร้างสถานีรถไฟอีกแห่งหนึ่งขึ้นมาเพื่อใช้เป็นที่รับส่งผู้โดยสารทดแทนสถานีธนบุรี ตั้งชื่อว่าสถานีบางกอกน้อย (สถานีชั้น 4) (ชื่อเดียวกับสถานีรถไฟหลวงสายใต้ในอดีต) ห่างจากสถานีธนบุรี 0.866 กิโลเมตร แต่สถานีธนบุรีนั้น ก็ยังเปิดจำหน่ายตั๋วและเปิดทำการตามปกติ แต่ผู้โดยสารต้องเดินทางมาขึ้นลงขบวนรถที่สถานีใหม่ที่สร้างขึ้น แต่โครงการดังกล่าวประสบปัญหาอย่างมากทำให้หยุดชะงักไปในที่สุด
ในปี พ.ศ. 2546 ในรัฐบาลของ พ.ต.ท.ทักษิณ ชินวัตร เป็นที่น่าสนใจว่า มีชั่วระยะเวลาสั้น ๆ ที่ รฟท.ได้นำขบวนรถโดยสารเข้ามาหยุดรับส่งผู้โดยสารที่อาคารสถานีธนบุรีเหมือนเดิม แต่ในที่สุด เมื่อ รฟท.ได้มอบที่ดินบริเวณสถานีธนบุรีจำนวน 33 ไร่ แก่คณะแพทยศาสตร์ศิริราชพยาบาล มหาวิทยาลัยมหิดล ทำให้ตั้งแต่วันที่ 4 ตุลาคม พ.ศ. 2546 รฟท.จึงไม่เดินรถเข้าสถานีธนบุรีเป็นการถาวร โดยให้ใช้สถานีบางกอกน้อยที่สร้างใหม่เป็นต้นทาง-ปลายทาง
สถานีธนบุรีหมดบทบาทไประยะเวลาหนึ่งหลังจากที่ รฟท.ยกที่ดิน 33 ไร่ อันเป็นที่ตั้งนั้นให้แก่มหาวิทยาลัยมหิดล ทำให้อาคารสถานีธนบุรีมิใช่ทรัพย์สินของ รฟท.อีกต่อไป ขบวนรถต่าง ๆ ที่เข้าออก ถูกเปลี่ยนต้นทาง-ปลายทาง จากธนบุรีเป็นบางกอกน้อย (เหมือนเมื่อครั้งแรกก่อตั้งทางรถไฟหลวงสายใต้) แต่ต่อมา ในวันที่ 1 มกราคม พ.ศ. 2547 รฟท.ได้เปลี่ยนชื่อสถานีบางกอกน้อยที่เป็นอาคารสร้างใหม่นั้นไปใช้ชื่อว่าสถานีธนบุรี และใช้คำย่อ ธบ. พร้อมทั้งยกฐานะจากสถานีชั้น 4 ขึ้นเป็นสถานีชั้น 1 เหมือนครั้งก่อนที่จะเลิกใช้อาคารสถานีธนบุรีแห่งเดิม ทำให้บทบาทของสถานีธนบุรีกลับมาอีกครั้งตั้งแต่บัดนั้นเป็นต้นมา โดยใช้ที่ทำการใหม่คืออาคารสถานีบางกอกน้อยที่สร้างใหม่เมื่อประมาณปี พ.ศ. 2542 นั้นเอง
สิ่งหนึ่งที่น่าสนใจของสถานีธนบุรีคือเรื่องระบบอาณัติสัญญาณ โดยสถานีธนบุรีเป็นสถานีรถไฟแห่งเดียวในกรุงเทพฯ ในปัจจุบันที่ยังคงใช้สัญญาณประจำที่ชนิดหางปลา (ปัจจุบันสัญญาณหางปลายกเลิกการใช้งานแล้ว แต่ยังคงตั้งอยู่) นอกจากนี้บริเวณใกล้เคียงยังมีโรงรถจักรธนบุรี ซึ่งเป็นสถานีบำรุงรักษา ซ่อมแซมรถจักรดีเซลที่สำคัญแห่งหนึ่งของการรถไฟแห่งประเทศไทย และยังเป็นที่เก็บรักษารถจักรไอน้ำที่เหลืออยู่ของการรถไฟฯ ซึ่งยังคงใช้การได้อีก 5 คัน ซึ่งได้มีการนำมาวิ่งลากจูง ขบวนรถพิเศษในโอกาสสำคัญ ๆ อยู่เป็นประจำ
กำหนดเวลาเดินรถ
ปัจจุบัน มีขบวนรถไฟสายใต้ เข้า-ออกสถานีรถไฟธนบุรี ดังนี้
เที่ยวไป
หมายเหตุ ขบวนรถ พชXXXX (พิเศษชานเมือง) จากธนบุรี - นครปฐม - ธนบุรี เป็นรถ Feeder เชื่อมต่อรถไฟฟ้าชานเมืองสายสีแดง (SRT) ที่สถานีชุมทางตลิ่งชัน และรถไฟฟ้าสายสีน้ำเงิน (MRT) ที่ ป้ายหยุดรถไฟจรัลสนิทวงษ์
เที่ยวกลับ
หมายเหตุ ขบวนรถ พชXXXX (พิเศษชานเมือง) จากธนบุรี - นครปฐม - ธนบุรี เป็นรถ Feeder เชื่อมต่อรถไฟฟ้าชานเมืองสายสีแดง (SRT) ที่สถานีชุมทางตลิ่งชัน และรถไฟฟ้าสายสีน้ำเงิน (MRT) ที่ ป้ายหยุดรถไฟจรัญสนิทวงศ์
พ.ศ. 1434
พุทธศักราช 1434 ใกล้เคียงกับ
โรงพยาบาลสรรพสิทธิประสงค์
โรงพยาบาลสรรพสิทธิประสงค์ เป็นโรงพยาบาลศูนย์ประจำจังหวัดอุบลราชธานี มีขนาด 1,188 เตียง ตั้งอยู่ที่อำเภอเมืองอุบลราชธานี จังหวัดอุบลราชธานี ก่อตั้งขึ้นเมื่อปี พ.ศ. 2479 โดยให้บริการรักษาทั่วผู้ป่วยในและผู้ป่วยนอก และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยขอนแก่น และวิทยาลัยแพทยศาสตร์และการสาธารณสุข มหาวิทยาลัยอุบลราชธานี
ประวัติ
โรงพยาบาลสรรพสิทธิประสงค์ เป็นโรงพยาบาลศูนย์ ประจำจังหวัดอุบลราชธานี และเป็นโรงพยาบาลศูนย์แห่งแรกของเขตบริการสุขภาพเขต10 สังกัดกระทรวงสาธารณสุข ให้บริการรักษาทั่วไปแก่ผู้ป่วยในและผู้ป่วยนอก ในเขตพื้นที่ภาคตะวันออกเฉียงเหนือตอนล่าง เขตบริการสุขภาพที่10(อุบลราชธานี ศรีสะเกษ ยโสธร อำนาจเจริญ ศรีสะเกษ)และพื้นที่ใกล้เคียง และเป็นศูนย์แพทยศาสตร์ศึกษาระดับชั้นคลินิก ให้กับคณะแพทยศาสตร์ มหาวิทยาลัยขอนแก่น และวิทยาลัยแพทยศาสตร์และการสาธารณสุข มหาวิทยาลัยอุบลราชธานี โดยเป็นสถานพยาบาลที่ตั้งอยู่บนพื้นที่ประทานของ หม่อมเจ้าอุปลีสาณ ชุมพล และ หม่อมเจ้ากมลีสาณ ชุมพล ซึ่งเป็นที่ดินตกทอดมาเป็นมรดกในบริเวณที่เรียกว่า "สวนโนนดง" ของพลตรีพระเจ้าบรมวงศ์เธอ กรมหลวงสรรพสิทธิประสงค์ ข้าหลวงต่างพระองค์สำเร็จราชการมณฑลลาวกาว (มณฑลอีสาน)
ศูนย์แพทยศาสตรศึกษาชั้นคลินิก
ศูนย์แพทยศาสตรศึกษาชั้นคลินิก โรงพยาบาลสรรพสิทธิประสงค์ ภายใต้โครงการผลิตแพทย์เพื่อชาวชนบท ศูนย์แพทยศาสตรศึกษาชั้นคลินิกโรงพยาบาลสรรพสิทธิประสงค์ ก่อตั้งขึ้นภายใต้โครงการผลิตแพทย์เพิ่มเพื่อชาวชนบท (the Collaborative Project to Increase Production of Rural Doctor : CPIRD) เพื่อแก้ปัญหาการขาดแคลนแพทย์และการกระจายแพทย์ที่ไม่เหมาะสมในชนบท โดยมียุทธศาสตร์เริ่มต้นคือ รับจากชนบท เรียนที่ชนบท และกลับสู่ชนบท และได้ลงนามความร่วมมืออย่างเป็นทางการกับคณะแพทยศาสตร์ มหาวิทยาลัยขอนแก่น และวิทยาลัยแพทยศาสตร์และการสาธารณสุข มหาวิทยาลัยอุบลราชธานี โดยการจัดการเรียนการสอน นักศึกษาชั้นปีที่ 1 จะเรียนกระบวนวิชาในหมวดวิชาศึกษาทั่วไปตามข้อบังคับเพื่อการศึกษา ขั้นปริญญาตรีของมหาวิทยาลัยขอนแก่นหรืออุบลราชธานี ชั้นปีที่ 2-3 เรียนร่วมกับชั้นปรีคลินิกของคณะแพทยศาสตร์ มหาวิทยาลัยขอนแก่น หรือวิทยาลัยแพทยศาสตร์และการสาธารณสุข มหาวิทยาลัยอุบลราชธานี ส่วนในชั้นคลินิกปีที่ 4-6 เรียนที่ศูนย์แพทยศาสตรศึกษาชั้นคลินิก โรงพยาบาลสรรพสิทธิประสงค์
หลักสูตรการศึกษา
ปัจจุบัน ศูนย์แพทยศาสตรศึกษาชั้นคลินิก โรงพยาบาลสรรพสิทธิประสงค์ จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ มหาวิทยาลัยขอนแก่น ใน 1 หลักสูตร และวิทยาลัยแพทยศาสตร์และการสาธารณสุข มหาวิทยาลัยอุบลราชธานี 1 หลุกสูตร คือ
ระยะเวลาในการศึกษา
ใช้ระยะเวลาในการศึกษาตลอดหลักสูตรรวม 6 ปี ดังนี้
สถาบันฝึกอมรมแพทย์ประจำบ้าน
เป็นสถาบันฝึกอมรมแพทย์ประจำบ้าน สาขาอายุรศาสตร์ สาขาสูติ-นรีเวช สาขาศัลยศาสตร์ สาขาเวชศาสตร์ครอบครัว
พ.ศ. 1435
พุทธศักราช 1435 ใกล้เคียงกับ
พีเอชพีบีบี
พีเอชพีบีบี (phpBB ย่อจาก php Bulletin Board) เป็นโปรแกรมระบบกระดานสนทนาบนอินเทอร์เน็ตแบบโอเพนซอร์ส ทำงานด้วยภาษาพีเอชพี ควบคู่กับระบบฐานข้อมูล โดยรับรองการทำงานของฐานข้อมูลหลากหลายชนิด ได้แก่ MySQL, SQL Server, PostgreSQL หรือ Access (ร่วมกับ ODBC) ด้วยความแพร่หลายของภาษาพีเอชพีและระบบฐานข้อมูล MySQL รวมถึงการติดตั้งที่ง่าย และไม่ต้องเสียค่าใช้จ่ายในการจัดหา ทำให้ phpBB ได้รับความนิยมแพร่หลายในอินเทอร์เน็ต
ความสามารถเด่นของพีเอชพีบีบี ได้แก่ ระบบหมวดหมู่ กระดานส่วนตัว ระบบค้นหา การส่งข้อความด้วยรูปแบบพิเศษและอีโมติคอน การสร้างโพล ระบบสมาชิกและการกำหนดสิทธิ์ผู้ใช้ รวมถึงระบบจัดการสำหรับดูแลรักษากระดานสนทนา ผู้ดูแลระบบสามารถปรับแต่งหน้าตากระดานได้โดยง่าย โดยดัดแปลงโค้ดภาษาพีเอชพี หรือ Cascading Style Sheets (CSS) โดยโค้ดจากโปรแกรมเป็นไปตามมาตรฐาน XHTML 1.0 หรือ HTML 4.01 ของ W3C นอกจากนี้ยังมีโปรแกรมเสริมเพื่อเพิ่มความสามารถใหม่
คณะผู้แทนทางทูตของประเทศมองโกเลีย
สถานทูตและสถานกงสุลมองโกเลียในต่างแดน
สาธารณรัฐโบลิเวียในโอลิมปิกฤดูร้อน 2008
ประเทศโบลิเวีย เข้าร่วมแข่งขันกีฬาโอลิมปิกฤดูร้อน ครั้งที่ 29 ค.ศ. 2008 (พ.ศ. 2551) ที่กรุงปักกิ่ง สาธารณรัฐประชาชนจีน ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติโบลิเวียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 7 คน ใน 5 ชนิดกีฬา ผลการแข่งขันครั้งนี้ประเทศโบลิเวียไม่ได้รับเหรียญรางวัล
กรีฑา
ผลการแข่งขันดังนี้ :
อภิมหาบรรลัยกัลป์
อภิมหาบรรลัยกัลป์ เป็นการ์ตูนญี่ปุ่น เขียนเรื่องโดยเคียว ชิโรไดระ วาดภาพโดย อาริฮิเดะ ซาโนะ และเร็น ไซซากิ ตีพิมพ์ในนิตยสารโชเน็นกันกันรายเดือน ของสำนักพิมพ์สแควร์อีนิกซ์ ระหว่างเดือนสิงหาคม พ.ศ. 2552 ถึงเดือน มีนาคม พ.ศ. 2556 ได้รับการตีพิมพ์เป็นหนังสือการ์ตูนทั้งหมด 10 เล่ม อภิมหาบรรลัยกัลป์ ได้รับการดัดแปลงเป็นภาพยนตร์การ์ตูนโทรทัศน์ ผลิตโดยบริษัทโบนส์ ออกอากาศระหว่างวันที่ 5 ตุลาคม พ.ศ. 2555 ถึง 29 มีนาคม พ.ศ. 2556
ในประเทศไทย อภิมหาบรรลัยกัลป์ ได้รับลิขสิทธิ์หนังสือการ์ตูนโดยสำนักพิมพ์เนชั่นเอ็ดดูเทนเมนต์ ปัจจุบันตีพิมพ์เป็นหนังสือการ์ตูนรวมเล่มแล้ว 3 เล่ม ส่วนภาพยนตร์การ์ตูนโทรทัศน์ได้รับลิขสิทธิ์โดยบริษัทเวิร์คพอยท์ เอ็นเทอร์เทนเมนท์ โดยใช้ชื่อภาษาไทยว่า ปมปริศนา ศึกมหาเวท ออกอากาศทางช่องเวิร์คพอยท์ทีวี ทุกวันเสาร์-อาทิตย์ เวลา 7.00 น. ถึง 7.30 น. ระหว่างวันที่ 22 มีนาคม พ.ศ. 2558 ถึง 13 มิถุนายน พ.ศ. 2558 และวางจำหน่ายในรูปแบบดีวีดีบ๊อกซ์เซ็ต รวมดีวีดี 5 แผ่น เมื่อวันที่ 9 พฤศจิกายน พ.ศ. 2559
เนื้อเรื่อง
บทสนทนาและองค์ประกอบเนื้อเรื่องหลายอย่างมีแรงบันดาลใจมาจากเรื่องของวิลเลียม เช็คสเปียร์สองเรื่องคือ แฮมเลตและพายุพิโรธ ซึ่งทั้งสองเรื่องเกี่ยวกับการจองเวร แม้จะผลลัพธที่ตรงกันข้ามก็ตาม ในตอนการเผชิญหน้าระหว่าง ซามอนและมาฮิโระ ท่ามกลางการฟืนฟูของพฤกษาแห่งหายนะ โยชิโนะได้ระลึกถึงความหลังที่แฟนของเขาเท้าความถึงคำพูดในเรื่องแฮมแลต โยชิโนะได้ตอบไปว่าแฮมแลตนั้นโชคร้ายเกินไปที่จะเท้าความถึงทำให้แฟนของโยชิโนะตอบกลับไปว่าสถานการณ์ระหว่างโยชิโนะกับมาฮิโระคล้ายกลับเรื่องพายุพิโรธ การสำนึกนี้ทำให้เขาได้สามารถท้าทายซามอนและพลิกสถานการณ์ให้ได้มาอยู่ในความประสงค์ของตน
ตัวละครหลัก
นักพากย์ อุจิยามะ โคกิ
นักพากย์ ฮานาซาวะ คานะ
นักพากย์ ซาวาชิโระ มิยุกิ
ตระกูลคุซาริเบะ
นักพากย์ โคยามะ ริกิยะ
นักพากย์ สึวาเบะ จุนอิจิ
นักพากย์ โยชิโนะ ฮิโรยุกิ
ตัวละครอื่น
นักพากย์ คาจิ ยูกิ
นักพากย์ มิซึกิ นานะ
นักพากย์ โนจิมะ ฮิโรฟุมิ
นักพากย์ อาซานุมะ ชินตาโร
ภาพยนตร์การ์ตูนโทรทัศน์
การ์ตูนโทรทัศน์ ผลิตโดยบริษัทโบนส์ ออกอากาศตั้งแต่วันที่ 5 ตุลาคม พ.ศ. 2555 ถึง 29 มีนาคม พ.ศ. 2556 รวมทั้งหมด 24 ตอน
มิสยูนิเวิร์สแคนาดา
นางงามจักรวาลแคนาดา (Miss Universe Canada) เป็นการประกวดความงามในประเทศแคนาดา โดยผู้ชนะจะได้เข้าร่วมการประกวดนางงามจักรวาล
ประวัติ
องค์การความงามแคนาดาก่อตั้งโดย แบรนดอน แม็กเลนแนน และได้แต่งตั้ง เดนิส เดวิลา ซึ่งเป็นชาวแคนาดาที่เกิดในประเทศนิการากัว เป็นประธาน โดยเริ่มจัดประกวดมิสยูนิเวิร์สแคนาดามาตั้งแต่ปี 1998 แต่เพิ่งได้รับเอกสิทธิในการส่งผู้ชนะไปร่วมประกวดนางงามจักรวาลเมื่อปี 2002 มิสยูนิเวิร์สแคนาดาคนแรกที่ร่วมเวทีนางงามจักรวาล คือ เลแอน มารี เซซีล ผู้ชนะเลิศในปี 2003 และได้เข้ารอบสิบคนสุดท้ายในการประกวดนางงามจักรวาล 2003
ในปี 2005 นาตาลี เกลโบวา มิสยูนิเวิร์สแคนาดา 2005 ได้รับตำแหน่งนางงามจักรวาล 2005 ที่จัดขึ้นที่ประเทศไทย
เรื่องอื้อฉาว
ในปี 2555 องค์การนางงามแคนาดาได้เพิกถอนสิทธิเข้าร่วมประกวดของเจนนา ทาแลกโกวา (Jenna Talackova) หลังจากตรวจพบว่าเธอมิใช่ "หญิงโดยกำเนิด" จึงถูกวิพากษ์วิจารณ์ว่ากลัวผู้ข้ามเพศ (transphobia) ต่อมาวันที่ 24 มีนาคม 2555 โฆษกองค์การแถลงว่า ที่เพิกถอนสิทธิเพราะทาแลกโกวาโป้ปดโดยกรอกใบสมัครว่าเกิดเป็นหญิงแท้ มิใช่เป็นการเดียดฉันท์ผู้ข้ามเพศแต่ประการใด
รัฐมาตูโกรซูดูซูว
มาตูโกรซูดูซูว (Mato Grosso do Sul) เป็น 1 ในรัฐของประเทศบราซิล อยู่ติดกับรัฐอื่น (จากเหนือตามเข็มนาฬิกา) ดังนี้ ติดกับรัฐมาตูโกรซู รัฐโกยาช รัฐมีนัชเจไรช์ รัฐเซาเปาลู และรัฐปารานา และมีชายแดนติดกับประเทศปารากวัยและประเทศโบลิเวียทางทิศตะวันตก เศรษฐกิจของรัฐส่วนใหญ่คือการทำเกษตรและการเลี้ยงวัว รัฐมีเส้นทรอปิกออฟแคปริคอร์นตัดผ่านทางตอนใต้ สภาพภูมิอากาศโดยทั่วไปอบอุ่นและชื้น และยังมีแขนงของแม่น้ำปารานาพาดผ่านหลายสาย
พ.ศ. 1436
พุทธศักราช 1436 ใกล้เคียงกับ
ศาลแรงงาน (ประเทศไทย)
ศาลแรงงาน จัดตั้งขึ้นตามพระราชบัญญัติจัดตั้งศาลแรงงานและวิธีพิจารณาคดีแรงงาน พ.ศ. 2522 เปิดทำการเมื่อวันที่ 23 เมษายน พ.ศ. 2523 โดย มีวัตถุประสงค์เพื่อให้เป็นศาลชำนัญพิเศษ พิจารณาพิพากษาคดีแรงงาน ซึ่งมีความแตกต่างจากอรรถคดีทั่วไป
การดำเนินกระบวนพิจารณาคดีในศาลแรงงาน จะใช้วิธีไกล่เกลี่ย และการระงับข้อพิพาทเป็นหลัก หากคู่กรณี (นายจ้าง-ลูกจ้าง) ไม่สามารถตกลงกันได้ ศาลก็จะพิจารณาตัดสินชี้ขาดตามบัญญัติแห่งกฎหมาย โดยคำนึงถึงความเป็นธรรม และความสงบเรียบร้อย
เขตอำนาจศาล
ศาลแรงงานกลางมีฐานะเป็นศาลชั้นต้น สังกัดสำนักงานศาลยุติธรรม ศาลแรงงานกลางมีเขตอำนาจครอบคลุมพื้นที่ 6 จังหวัด คือ กรุงเทพมหานคร นนทบุรี ปทุมธานี นครปฐม สมุทรสาคร และสมุทรปราการ และในระหว่างที่ยังไม่ได้จัดตั้งศาลแรงงานภาคหรือศาลแรงงานจังหวัดนั้น ศาลแรงงานกลางมีอำนาจครอบคลุมพี้นที่ทั่วราชอาณาจักร
ซาโอริ ฮาระ
ซาโอริ ฮาระ (原紗央莉; Hara Saori) เป็นนักแสดงภาพยนตร์เอวีสาวชื่อดังชาวญี่ปุ่น เกิดเมื่อวันที่ 1 มกราคม ค.ศ. 1988 ที่เมืองฮิโรชิมะ ประเทศญี่ปุ่น โดยมีเชื้อสายเยอรมัน จากพ่อลูกครึ่งญี่ปุ่น-เยอรมันและแม่ชาวญี่ปุ่น
ชีวิตและหน้าที่การงาน
เธอเข้าสู่แวดวงบันเทิงด้วยถ่ายแบบในชื่อ ไม นานามิ (七海まい) ตั้งแต่ปี ค.ศ. 2005 ลงหน้าปกนิตยสารและหนังสือพิมพ์ฉบับต่าง ๆ ต่อมาก็ได้ห่างหายจากวงการไป จนกระทั่งในต้นปี ค.ศ. 2008 ได้กลับมาอีกครั้ง ในชื่อ ซาโอริ ฮาระ ด้วยการถ่ายภาพนู้ดเป็นครั้งแรกให้กับนิตยสารซาบรา พร้อมเซ็นสัญญากับบริษัทซอฟต์ ออน ดีมานด์ (เอสโอดี) ซึ่งบริษัทที่มีชื่อเสียงในด้านการถ่ายทำภาพยนตร์เอวี และได้แสดงในภาพยนตร์เรื่องแรกในปีถัดมา ทำยอดขายถึง 270,000 แผ่นในเดือนแรก ซึ่งสามารถทำรายได้เกือบ 700 ล้านเยน (30 ล้านบาท)
ทำให้เธอเป็นที่รู้จักในแวดวงภาพยนตร์เอวีของญี่ปุ่น เธอได้เขียนหนังสืออัตชีวประวัติของตัวเองในชื่อว่า My Real Name Is Mai Kato: Why I Became an AV Actress (本名、加藤まい　私がAV女優になった理由) ซึ่งเป็นเรื่องราวเกี่ยวกับประสบการณ์การทำงานของในการเป็นนักแสดงเอวีให้แฟน ๆ ได้ติดตาม พร้อมกับมีผลงานหนังสือภาพ โน นู้ด บาย กิชิน1 20 เอ็กซ์เอ็กซ์ โตเกียว ในปี ค.ศ. 2010 ได้รางวัลนักแสดงนำหญิงยอดเยี่ยม ประเภท อะเดาท์ บรอดแคสติ้ง อวอร์ด จาก สกาย เพอร์เฟ็ค ทีวี และได้เป็นหนึ่งในนักแสดงนำในภาพยนตร์อีโรติกของฮ่องกงในระบบสามมิติเรื่อง 3D Sex and Zen: Extreme Ecstasy ซึ่งเมื่อออกฉายแล้วประสบความสำเร็จอย่างมาก
ไม นานามิ
เธอเข้าสู่วงการไอดอลครั้งแรกภายใต้ชื่อ ไม นานามิ เธอร้องเพลง Spicy Days (スパイシーデイズ) เพลงประกอบการ์ตูนแอนิเมชัน Marshmallow times ออกอากาศช่อง TV Osaka ปี 2004 ร่วมแสดงภาพยนตร์เรื่อง The Dream of Delinquent Boys (不良少年の夢 / Furyō Shōnen No Yume) และ horse-racing melodrama Haru Urara (Lovely Fields)
เธอถ่ายรูปชุดว่ายน้ำลงหนังสือภาพ Mai Nanami First Photobook เดือนพฤษภาคมปี 2005 และแผ่นดีวีดี Mai Nanami: Yamagishi Shin Digital Movie Museum วางจำหน่ายเดือนสิงหาคมปี 2005 เธอรับบทแสดงนำหญิงเภาพยนตร์ Reigo: The Deep Sea Monster vs the Battleship Yamato เปิดตัวที่งาน American Film Market จัดที่ Santa Monica, California เดือนพฤษภาคมปี 2005 ชื่อ Deep Sea Monster Reigo
เปิดตัวด้านการแสดงเอวี และงานแสดงช่วงปี 2009
หลังจากหายหน้าจากการแสดงระยะหนึ่ง เธอปรากฏตัวอีกครั้งภายใต้ชื่อ ซาโอริ ฮาระ ช่วงเดือนสิงหาคมปี 2008 พร้อมกับผลงานวิโอดีเว็กซี่ Clear Water เดือนต่อมาเธอถ่ายภาพนู้ดลงนิตรสารผู้ชาย Sabra พร้อมกับประกาศว่ามีสัญญาการแสดงหนัง AV กับทางค่าย Soft On Demand(SOD) เธอนำกลุ่ม SOD เข้ร่วมกิจกรรมต่อต้านโรคติดต่อทางเพศสัมพันธ์เดือนพฤศจิกายนปี 2009 เดิมทำหน้าที่โดย Nana Natsume นักแสดงหนัง AV จากค่าย SOD ผลงานชิ้นแรกกับทางค่าย SOD ของ Saori Hara วางจำหน่ายเดือนมกราคมปี 2009 มีชื่อว่า Real Celebrity Saori Hara: Miraculous AV Debut มีรายงานว่าขายได้ประมาณ 100,000 ชุด
พ.ศ. 1437
พุทธศักราช 1437 ใกล้เคียงกับ
ทัศนศิลป์
ทัศนศิลป์ เป็นรูปแบบศิลปะ เช่น จิตรกรรม, การวาดเส้น, ภาพพิมพ์, ประติมากรรม, เซรามิก, การถ่ายภาพ, วิดีโอ, การสร้างภาพยนตร์, การออกแบบ, หัตถกรรม และสถาปัตยกรรม สาขาวิชาศิลปะมากมาย เช่น ศิลปะการแสดง ศิลปะเชิงแนวคิด และศิลปกรรมสิ่งทอ รวมถึงลักษณะทางทัศนศิลป์ ตลอดจนศิลปะประเภทอื่น ๆ นอกจากนี้ยังหมายรวมถึงศิลปะประยุกต์ที่เป็นทัศนศิลป์ เช่น การออกแบบอุตสาหกรรม การออกแบบกราฟิก การออกแบบแฟชั่น การออกแบบภายใน และศิลปะการตกแต่ง
ปัจจุบันการใช้คำว่า "ทัศนศิลป์" ได้รวมถึงวิจิตรศิลป์ เช่นเดียวกับศิลปะประยุกต์ หรือมัณฑนศิลป์ และงานฝีมือ แต่การใช้นี้จะไม่เสมอไป ด้วยก่อนที่การเคลื่อนไหวทางงานฝีมือ และศิลปะ ในบริเตน และที่อื่น ๆ ในช่วงเปลี่ยนศตวรรษที่ 20 จะเกิดขึ้น เป็นหลายศตวรรษที่คำว่า 'ศิลปิน' มักถูกจำกัดไว้หมายถึงคนที่ทำงานในวิจิตรศิลป์ (เช่น จิตรกรรม ประติมากรรม หรือภาพพิมพ์) เท่านั้น แต่ไม่รวมถึงศิลปะการตกแต่ง งานฝีมือ หรือสื่อทัศนศิลป์ประยุกต์ ความแตกต่างนี้ได้ถูกเน้นยำโดยศิลปินในการเคลื่อนไหวทางงานฝีมือ และศิลปะ ซึ่งให้คุณค่าศิลปะพื้นเมืองเทียบเท่ากับศิลปะชั้นสูง โรงเรียนศิลปะ ได้สร้างความแตกต่างระหว่างวิจิตรศิลป์ และงานฝีมือ โดยยืนยันว่าช่างฝีมือไม่สามารถถือเป็นผู้ประกอบวิชาชีพศิลปะได้
พระนางอตุลสิริมหาราชเทวีแห่งอังวะ
พระนางอตุลสิริมหาราชเทวีแห่งอังวะ (အတုလ သီရိ မဟာရာဇ ဒေဝီ, ; เป็นที่รู้จักกันในพระนาม พระนางอตุลมหาธัมมราชเทวี) พระอัครมเหสีใน พระเจ้านรปติที่ 1 กษัตริย์ลำดับที่ 10 แห่งอาณาจักรอังวะจาก ค.ศ. 1442 ถึง 1468 พระนางเป็นพระราชมารดาของ พระเจ้าสีหสุระ กษัตริย์ลำดับที่ 11 แห่งอังวะและ พระเจ้าตะโดเมงสอ ปฐมกษัตริย์แห่งอาณาจักรแปรและเป็นพระมาตุจฉา (น้า) ของ พระยายุตราชา กษัตริย์ลำดับที่ 14 แห่ง อาณาจักรหงสาวดี และพระเจ้าอลองพญา ปฐมกษัตริย์แห่ง ราชวงศ์คองบอง เป็นทายาทรุ่นที่ 10 ของพระนาง
พระนางและพระเจ้านรปติได้หลบหนีมายังแปร หลังพระเจ้านรปติถูกแทงโดยหนึ่งในพระนัดดาของพระองค์ หนึ่งปีให้หลังพระเจ้านรปติก็เสด็จสวรรคตที่เมืองแปร เมื่อ ค.ศ. 1468 พระนางจึงได้รับการสถาปนาเป็นพระพันปีหลวง พระนางตกพระทัยมากเมื่อพระโอรสของพระนาง พระเจ้าสีหสุระ ซึ่งได้ขึ้นเป็นกษัตริย์อังวะสืบต่อมาไม่ได้ลงโทษพระโอรสองค์ที่แทงพระเจ้านรปติ พระนางจึงได้สนับสนุนการก่อกบฎของเมืองตองอูแต่การกบฎล้มเหลว อย่างไรก็ตามพงศาวดารไม่ได้กล่าวว่ากษัตริย์ได้ลงโทษพระนางหรือไม่
พ.ศ. 1438
พุทธศักราช 1438 ใกล้เคียงกับ
คอมมานด์ & คองเคอร์: ไรเวิลส์
คอมมานด์ & คองเคอร์: ไรเวิลส์ (Command & Conquer: Rivals) เป็นเกมสำหรับโทรศัพท์มือถือวางแผนเวลาจริงเล่นฟรี ซึ่งเกมดังกล่าวได้รับการเปิดตัวในระบบแอนดรอยด์และไอโอเอสในวันที่ 4 ธันวาคม ค.ศ. 2018
รูปแบบการเล่น
คอมมานด์ & คองเคอร์: ไรเวิลส์ เป็นเกมวางแผนเวลาจริงหลายผู้เล่นที่แข่งขันแบบหนึ่งต่อหนึ่ง ผู้เล่นสามารถเล่นเป็นไรเวิลส์, จีดีไอ หรือบราเธอร์ฮูดออฟน็อด โดยแต่ละฝ่ายจะเสนอความสามารถพิเศษ ผู้เล่นจะได้รับมอบหมายให้ควบคุมแพลตฟอร์มโดยรอบไซโลขีปนาวุธ หากผู้เล่นจัดการเพื่อควบคุมแพลตฟอร์มมากกว่าศัตรูในเวลาที่กำหนด ขีปนาวุธจะยิงและกำจัดฐานของฝ่ายตรงข้าม
การพัฒนา
เกมดังกล่าวได้รับการแสดงที่อีเอ เพลย์ 2018 พร้อมการสาธิตการเล่นเกมแบบสด ทำให้มันเป็นเกมคอมมานด์ & คองเคอร์ เกมแรกจากค่ายอีเอ นับตั้งแต่คอมมานด์ & คองเคอร์: ไทบีเรียม อะไลเอินซ์ ซึ่งเกมเวอร์ชันปรีแอลฟาได้รับการเปิดตัวในกูเกิล เพลย์ ในวันเดียวกัน และเกรจ แบล็ก ผู้ซึ่งเคยทำงานในเกมคอมมานด์ & คองเคอร์ ต่าง ๆ ได้รับการว่าจ้างให้ออกแบบการต่อสู้ของเกม
การตอบรับ
คอมมานด์ & คองเคอร์: ไรเวิลส์ ได้รับการวิพากษ์วิจารณ์อย่างกว้างขวางจากผู้เล่นว่าเป็นเกมสำหรับโทรศัพท์มือถือแทนเกมวางแผนเวลาจริงที่แฟรนไชส์เป็นที่รู้จัก ไมเคิล มาร์ติเนซ ผู้จัดการทั่วไปของเรดวูดสตูดิโอส์ ได้ขานรับโดยกล่าวว่า ทีมหวังจะนำมาซึ่งเกมวางแผนเวลาจริงที่ยอดเยี่ยมสำหรับแพลตฟอร์มมือถือ นอกจากนี้ เขายังชี้ชวนแฟน ๆ ของซีรีส์เพื่อให้เกมนี้มีโอกาส
แม้จะมีการโต้เถียง แต่ภาคไรเวิลส์ก็ได้รับการต้อนรับจากนักวิจารณ์ต่าง ๆ ซึ่งในเว็บไซต์เมทาคริติก เกมนี้มีคะแนนที่ 71 เต็ม 100
ประเทศอินโดนีเซียในซีเกมส์ 2007
ประเทศอินโดนีเซีย ส่งนักกีฬาเข้าร่วมการแข่งขันกีฬาซีเกมส์ 2007 (ซีเกมส์ ครั้งที่ 24) ณ จังหวัดนครราชสีมา ไทย ซึ่งมีพิธีเปิดอย่างเป็นทางการในวันที่ 6 ธันวาคม พ.ศ. 2550 และพิธีปิดในวันที่ 15 ธันวาคม พ.ศ. 2550
หลังจบสิ้นการแข่งขัน นักกีฬาอินโดนีเซียได้รับเหรียญทอง 56 เหรียญ เหรียญเงิน 64 เหรียญ และเหรียญทองแดง 83 เหรียญ รวม 209เหรียญ ได้เหรียญทองเป็นอันดับ 4 ของครั้งนี้
เทศมณฑลจางฮว่า
ภูมิศาสตร์
เทศมณฑลจางฮว่าตั้งอยู่บนชายฝั่งตะวันตกของไต้หวัน มีพรมแดนติดกับนครไถจงทางทิศเหนือ โดยมีแม่น้ำต้าตู้คั่น เทศมณฑลจางฮว่าและนครไถจงจึงมักถูกเรียกว่าเขตมหานครไถจง–จางฮว่า เทศมณฑลจางฮว่าติดกับเทศมณฑลยฺหวินหลินทางทิศใต้ โดยมีแม่น้ำจั๋วฉุ่ยคั่น ส่วนทางทิศตะวันออก เทศมณฑลจางฮว่าถูกกั้นออกจากเทศมณฑลหนานโถวและตอนใต้ของนครไถจงโดยที่ราบสูงปากว้า และทางทิศตะวันตก มณฑลจางฮว่าติดกับช่องแคบไต้หวัน
เทศมณฑลมีพื้นที่ทั้งหมด 1074 km2 ซึ่งเป็นเทศมณฑลที่มีพื้นที่เล็กที่สุดในไต้หวัน มีชายฝั่งยาว 60 km ภูมิประเทศของเทศมณฑลจางฮว่าสามารถแบ่งคร่าว ๆ ได้เป็นสองส่วน ส่วนที่หนึ่งคือที่ราบทางตะวันตก และอีกส่วนหนึ่งคือที่ราบจางฮว่า ทั้งสองส่วนรวมกันคิดเป็นพื้นที่ร้อยละ 88 ของพื้นที่ทั้งหมดของเทศมณฑลจางฮว่า ระดับความสูงที่สูงที่สุดในเทศมณฑล คือ "เหิงชาน" (橫山) ที่ความสูง 443 m
การปกครอง
เทศมณฑลจางฮว่าแบ่งออกเป็น นคร 2 แห่ง เมือง 6 แห่ง และตำบล 18 แห่ง นครจางฮว่าเป็นศูนย์กลางการปกครองของเทศมณฑล โดยเป็นที่ตั้งของรัฐบาลท้องถิ่นเทศมณฑลจางฮว่า และสภาเทศมณฑลจางฮว่า เทศมณฑลจางฮว่ามีเมืองเป็นจำนวนมากที่สุดในบรรดาเทศมณฑลทั้งหมดในไต้หวัน นอกจากนี้ยังมีจำนวนตำบลมากเป็นอันดับสองรองจากเทศมณฑลผิงตง ผู้ว่าการเทศมณฑลจางฮว่าคนปัจจุบัน คือ หวาง ฮุ่ยเหม่ย์ สังกัดพรรคก๊กมินตั๋ง
ทางราง
ในเทศมณฑลจางฮว่ามีสถานีรถไฟจำนวน 8 สถานี ของการรถไฟไต้หวัน (TRA) โดยสถานีที่ใหญ่ที่สุดคือ สถานีจางฮว่า ตั้งอยู่ในนครจางฮว่า สถานีอื่น ๆ ได้แก่
และยังมีรถไฟความเร็วสูงไต้หวัน 1 สถานีแห่งในเขตเทศมณฑลนี้ ซึ่งก็คือ สถานีรถไฟความเร็วสูงจางฮว่า
ถนน
เทศมณฑลจางฮว่ามีทั้งทางด่วน 1 และทางด่วน 3 พาดผ่าน และยังมีทางหลวงมณฑลอีกหลายสาย นอกจากนี้ ยังมีสะพานซีหลัว ซึ่งมีความยาวกว่า 1,900 เมตร เปิดในปี 1953 เชื่อมต่อเทศมณฑลจางฮว่ากับเทศมณฑลยฺหวินหลินที่อยู่ติดกัน
แลร์รี คาร์ลตัน
ลอว์เรนซ์ "แลร์รี" ยูยีน คาร์ลตัน (Lawrence Eugene Carlton) นักกีตาร์ฟิวชั่นแจ๊ส ร็อก และป็อปชาวอเมริกัน เจ้าของรางวัลแกรมมีสามรางวัล ในฐานะนักดนตรี และนักแต่งเพลง จากการเสนอชื่อเข้าชิงสิบแปดครั้ง
ประวัติ
แลร์รี คาร์ลตันเริ่มหัดเล่นกีตาร์ตั้งแต่อายุหกปี และเริ่มมีความสนใจในแนวดนตรีแจ๊ส โดยได้รับอิทธิพลการเล่นมาจากผลงานของโจ พาสส์ เวส มอนต์โกเมอร์รี บาร์นี แคซเซล และบี. บี. คิง เริ่มงานเป็นนักดนตรีอาชีพให้กับห้องบันทึกเสียงในลอสแอนเจลิส โดยมีผลงานบันทึกเสียงให้ศิลปินมีชื่อ เช่น สตีลลี แดน โจนี มิตเชล บิลลี โจล ไมเคิล แจ็กสัน ควินซี โจนส์
ตั้งแต่ปี ค.ศ. 1971 ถึง 1976 แลร์รี คาร์ลตันเป็นสมาชิกของวงเดอะครูเซเดอร์ส วงดนตรีแจ๊ส-ฟังก์ที่นำโดยโจ แซมเปิล (เปียโน) และวิลตัน เฟลเดอร์ (แซกโซโฟน) จากนั้นได้เซ็นสัญญาเป็นศิลปินเดี่ยวกับวอร์เนอร์บราเธอร์สเรเคิดส์ มีผลงาน 6 ชุด ระหว่างปี 1977 ถึง 1984
แลร์รี คาร์ลตันเริ่มประสบความสำเร็จในวงกว้าง จากผลงานในปี 1985 ชุด Alone/But Never Alone ตามด้วยอัลบัมบันทึกการแสดงสด Last Nite และอัลบัม Discovery ในปี 1986 จากนั้นได้หยุดเล่นดนตรีไประยะหนึ่ง ช่วงปี 1988 เนื่องจากได้รับบาดเจ็บสาหัสจกาการถูกทำร้ายด้วยอาวุธปืน ระหว่างบันทึกเสียงอัลบัม On Solid Ground ทำให้อัลบัมนี้ต้องเลื่อนการจำหน่ายเป็นปี 1989
ในประเทศไทย
แลร์รี คาร์ลตันเคยเป็นนักดนตรีรับเชิญให้กับมาลีวัลย์ เจมีน่า และชรัส เฟื่องอารมย์ ในเพลงเพราะมีเธอ จากอัลบั้มมาลีวัลย์และชรัสในปี พ.ศ. 2528 (ค.ศ. 1985)
ในปี พ.ศ. 2550 (ค.ศ. 2007) แลร์รี คาร์ลตันออกผลงานชื่อชุด The Jazz King เป็นผลงานเพลงพระราชนิพนธ์ที่จัดทำขึ้นเพื่อเทิดพระเกียรติแด่พระบาทสมเด็จพระปรมินทรมหาภูมิพลอดุลยเดช เนื่องในพระราชพิธีฉลองสิริราชสมบัติครบ 60 ปี และเนื่องในโอกาสมหามงคลเฉลิมพระชนมพรรษา 80 พรรษา อัลบัมนี้เป็นผลงานร่วมกับ เอิร์ล คลูจ์ (กีตาร์) ทอม สก็อตต์ (แซกโซโฟน) เพื่อนร่วมวงโฟร์เพลย์ คือนาธาน อีสต์ (เบส) และฮาร์วี เมสัน (กลอง) ขับร้องโดยมิเชล พิลลาร์ ภรรยาของแลร์รีเอง
บีเอลซิบูโฟ
บีเอลซิบูโฟ หรือ กบปีศาจ หรือ คางคกปีศาจ หรือ กบจากนรก (Beelzebufo) เป็นสัตว์สะเทินน้ำสะเทินบกขนาดใหญ่จำพวกกบที่สูญพันธุ์ไปแล้วในยุคก่อนประวัติศาสตร์เมื่อกว่า 65-70 ล้านปีก่อน ในยุคครีเตเชียสตอนปลาย
โดยคำว่า Beelzebufo นั้น มาจากคำว่า "บีเอลซิบับ" ซึ่งเป็นปีศาจตนหนึ่งในความเชื่อทางคริสต์ศาสนา เป็นปีศาจแมลงวัน และ bufo เป็นภาษาละตินแปลว่า "คางคก" ส่วนชื่อชนิดนั้น ampinga หมายถึง "โล่" ในภาษามาลากาซี
บีเอลซีบูโฟ ถูกค้นพบครั้งแรกเป็นฟอสซิลในมาดากัสการ์เมื่อปี ค.ศ. 1993 จากคณะนักวิทยาศาสตร์ชาวอังกฤษและอเมริกัน ก่อนที่จะใช้เวลาศึกษานานกว่า 14 ปี จึงได้มีการอนุกรมวิธานอย่างเป็นทางการ โดยบีเอลซีบูโฟนั้นมีความยาวได้ถึง 40 เซนติเมตร (16 นิ้ว) และน้ำหนัก 4 กิโลกรัม (9 ปอนด์) ขนาดพอ ๆ กับลูกโบว์ลิ่ง นับเป็นสัตว์จำพวกกบที่มีขนาดใหญ่ที่สุดในโลกเท่าที่เคยมีการค้นพบมา โดยพบที่มีขนาดใหญ่ที่สุดในโลกในยุคปัจจุบัน คือ กบโกไลแอท ในทวีปแอฟริกา ยังมีความยาวเต็มที่เพียง 32 เซนติเมตร (13 นิ้ว) เท่านั้น บีเอลซีบูโฟ มีส่วนหัวขนาดใหญ่ มีปากที่กว้างและขากรรไกรที่ทรงพลัง รวมทั้งยังมีฟัน และยังมีลักษณะทางกายภาพที่มีกะโหลกค่อนข้างหนา จึงเชื่อว่าสามารถกินสัตว์เลี้ยงลูกด้วยนม หรือสัตว์เลื้อยคลานขนาดเล็ก หรือตัวอ่อนของไดโนเสาร์ที่เพิ่งฟักออกมาเป็นอาหาร อีกทั้งในวงจรชีวิตไม่ได้เกี่ยวข้องกับน้ำหรือพงหญ้าเหมือนกับสัตว์สะเทินน้ำสะเทินบกทั่วไป หากแต่อาศัยอยู่ในสภาพแวดล้อมที่กึ่งแห้งแล้ง ส่วนรูปแบบการล่าเหยื่ออาจคล้ายกับกบในปัจจุบันคืออำพรางตัวแล้วกระโดดเข้าหาเหยื่อ และเชื่อด้วยว่ามีแรงกัดเทียบเท่ากับสัตว์กินเนื้อและสัตว์นักล่าบนบกในยุคปัจจุบัน เช่น หมาป่า, เสือโคร่ง หรือสิงโต
บีเอลซีบูโฟ จัดอยู่ในวงศ์กบเขา (Ceratophryidae) โดยเฉพาะในสกุล Ceratophrys ซึ่งยังเป็นกบที่มีการสืบสายพันธุ์มาจนถึงปัจจุบัน เป็นกบขนาดใหญ่และพบกระจายพันธุ์ในทวีปอเมริกาใต้
อังเดร ซังตูช
อังเดร กลาริงดู ดูช ซังตูช (André Clarindo dos Santos) หรือรู้จักในชื่อ อังเดร ซังตูช เกิดเมื่อวันที่ 8 มีนาคม ค.ศ. 1983 เป็นนักฟุตบอลชาวบราซิล ปัจจุบันเล่นให้กับสโมสรฟุตบอลอาร์เซนอลและฟุตบอลทีมชาติบราซิล ในตำแหน่งตัวริมเส้นซ้าย และปีกซ้าย อาร์แซน เวนเกอร์ อธิบายซานตูสว่าเป็นผู้เล่นที่มีคุณภาพ มีความสามารถทั้งการป้องกันและการรุก
อ้างอิง
1983
ภาษาศาสตร์ประสาทวิทยา
ภาษาศาสตร์ประสาทวิทยา (neurolinguistics) เป็นการศึกษาสรีระของสมองและโครงสร้างของระบบประสาทโดยเฉพาะ ในส่วนที่สัมพันธ์กับการพัฒนาและการใช้ภาษา และศึกษาพยาธิสภาพทางสมองที่มีผลทำให้เกิดความบกพร่องหรือความผิดปกติทางภาษา ตลอดจนพิจารณาความเป็นไปได้ที่จะฟื้นฟูภาษาของบุคคลที่มีความบกพร่องดังกล่าว อาทิ ผู้ป่วยที่มีภาวะเสียการสื่อภาษา (aphasia) เป็นอาการที่สมองสั่งงานให้พูดออกมาด้วยความยากลำบาก คนไข้จะพูดไม่คล่อง พูดตะกุกตะกัก (อุดม วโรตม์สิกขดิตถ์, 2537: 294) ผู้ป่วยที่มีความผิดปกติทางการได้ยิน ผู้ป่วยที่มีความผิดปกติทางการพูด (articulatory disorders) หรือมีความผิดปกติของอวัยวะในการพูดเนื่องจากกลไกการออกเสียงเสื่อม (dysarthria) ตลอดจนศึกษาภาวะความผิดปกติอื่น ๆ ที่สัมพันธ์กับการทำงานของสมอง เช่น ผู้ป่วยที่มีภาวะเสียการเขียน (agraphia) ซึ่งเป็นผู้ที่อ่านได้แต่เขียนไม่ได้ หรือผู้ป่วยที่มีภาวะเสียการอ่าน (alexia) นั่นคืออ่านไม่รู้เรื่อง แต่เขียนหรือคัดลายมือได้ หรือมีภาวะเสียการใช้คำ (anomia) หรือไม่สามารถหาคำที่มีความหมายเหมาะสมได้ คนไข้มีปัญหาการเลือกคำ การใช้คำขณะพูด การเข้าใจภาษาและการว่าซ้ำไม่มีปัญหา พูดคล่อง แต่ใช้คำเยิ่นเย้อ (อุดม วโรตม์สิกขดิตถ์, 2537: 294) ผู้ที่ศึกษาทางด้านนี้ จำเป็นต้องมีพื้นฐานทางสัทศาสตร์และภาษาศาสตร์ โดยเฉพาะอย่างยิ่ง ระบบภาษาที่ใช้ในสังคมที่ตนจะศึกษาหรือฟื้นฟูแก้ไข
พ.ศ. 1439
พุทธศักราช 1439 ใกล้เคียงกับ
การรุกบูดาเปสต์
การรุกบูดาเปสต์ เป็นการรบโดยทั่วไปของกองทัพแดงแห่งสหภาพโซเวียต เพื่อกวาดล้างกองทัพนาซีเยอรมนีและพันธมิตรฝ่ายอักษะให้ออกไปจากฮังการี การรุกเริ่มต้นขึ้นตั้งแต่วันที่ 29 ตุลาคม ค.ศ. 1944 จนกระทั่งกรุงบูดาเปสต์แตกในวันที่ 13 กุมภาพันธ์ ค.ศ. 1945 กองทัพเยอรมันซึ่งได้รับคำสั่งจากฮิตเลอร์ให้เข้ายึดครองฮังการี (ตามแผนปฏิบัติการพันแซร์เฟาสท์และปฏิบัติการมาร์กาเรต) เพื่อหลีกเลี่ยงการละทิ้งที่มั่นจากค่ายของฝ่ายอักษะ และปกป้องปีกใต้ของแนวรบฝ่ายเยอรมนี จนต้องปราชัยให้แก่กองทัพโซเวียตในที่สุด
ประทับไม่ตาย
ประทับไม่ตาย คือชื่อวิทยายุทธแขนงหนึ่ง ปรากฏในนิยายกำลังภายในเรื่องมังกรคู่สู้สิบทิศ ประพันธ์โดยหวงอี้
ผู้บัญญัติวิชาและเป็นผู้ใช้คือสือจือเซวียน เทพอาถรรพ์ ซึ่งเป็นหนึ่งในแปดยอดฝีมือฝ่ายอธรรม โดยถือว่ามีพลังฝีมือจัดเป็นอันดับที่ 1 ได้รับฉายาว่าเทพอาถรรพ์ โดยสือจือเซวียนได้ใช้วิชาของสำนักกุสุมาลย์ สำนักเสริมเติมฟ้า และวิชาของสถาบันสงฆ์ที่ได้แอบเรียนรู้มาบัญญัติเป็นประทับไม่ตาย
ประทับไม่ตายเป็นวิชาผสานพลังเป็น-ตายรวมศูนย์ฝ่ามือโจมตีศัตรู ด้วยกระบวนท่าดุดัน รุนแรง เน้นโจมตีจุดตายให้ถึงแก่ชีวิตในการลงมือเพียงครั้งเดียว ซ้ำยังสามารถหยิบยืมถ่ายเทพลังของศัตรูให้กลับไปทำร้ายเจ้าของพลังได้อีกด้วย เป็นวิชาที่ถือได้ว่าไร้พ่าย และร้ายกาจไม่เป็นรองวิชาใด ๆ
สือจือเซวียนได้บันทึกเคล็ดวิชาของประทับไม่ตายลงในม้วนบันทึก และให้ศิษย์ทั้งสองคนของตนคือ หยางซวีเอี้ยน มือสังหารเงา และ โหวชีไป๋ คุณชายมากรัก แย่งชิงเข่นฆ่ากันเอง ทั้งนี้ เพื่อให้ผู้ชนะคือผู้ที่เก่งกาจที่สุดได้เคล็ดวิชาสืบทอดเจตนารมณ์ของตนกลายเป็นเทพอาถรรพ์คนต่อไป
โพสต์ มาโลน
ออสติน ริชาร์ต โพสต์ (Austin Richard Post; เกิด 4 กรกฎาคม ค.ศ. 1995) หรือชื่อในวงการคือ โพสต์ มาโลน (Post Malone) เป็นแร็ปเปอร์ นักร้อง นักแต่งเพลง และโปรดิวเซอร์เพลงชาวอเมริกัน
มาโลนเริ่มต้นอาชีพด้านดนตรีในปี 2011 และได้รับการยอมรับจากซิงเกิลเปิดตัว "ไวต์ไอเวอร์สัน" ในปี 2015 เพลงขึ้นถึงอันดับ 14 บนบิลบอร์ด ฮอต 100 ซึ่งนำไปสู่การเซ็นสัญญากับรีพับลิกเรเคิดส์ และออกอัลบั้มชุดแรกชื่อ สโตนี มีซิงเกิลที่ได้รับแผ่นเสียงเพชรอย่าง "คอนแกรตส์ทูเลชันส์" (ร้องรับเชิญโดยควาโว) ซึ่งสร้างสถิติเป็นเวลาหลายสัปดาห์ (77) บนชาร์ตบิลบอร์ด ท็อปอาร์แอนด์บี/ฮิปฮอป อัลบั้ม อัลบั้มชุดที่สอง เบียร์บงส์แอนด์เบนต์ลีย์ (2018) เปิดตัวที่อันดับหนึ่งบนบิลบอร์ด 200 และสร้างสถิติการสตรีมมิงมากมาย นอกจากนั้นยังมีซิงเกิลอันดับหนึ่งบนบิลบอร์ดฮอต 100 อย่าง "ร็อกสตาร์" (ร้องรับเชิญโดยทเวนตีวันซาเวจ) และ "ไซโค" (ร้องรับเชิญโดยไทดอลลาไซน์) และได้รับการเสนอชื่อเข้าชิงรางวัลอัลบั้มแห่งปีที่งานประกาศรางวัลแกรมมี 2019
ซิงเกิลอันดับหนึ่งซิงเกิลที่สามของเขา "ซันฟลาวเวอร์" (กับสวาต ลี) เป็นซิงเกิลประชาสัมพันธ์และซิงเกิลนำประกอบภาพยนตร์เรื่อง สไปเดอร์-แมน: ผงาดสู่จักรวาล-แมงมุม (2018) และยังบรรจุอยู่ในอัลบั้มชุดที่สามของมาโลน ฮอลลีวูดส์บลีดดิง (2019) อัลบั้มนี้เป็นอัลบั้มอันดับหนึ่งครั้งที่สองของเขา ซิงเกิลที่สอง "เซอร์เคิลส์" ขึ้นถึงอันดับหนึ่งและสร้างสถิติเป็นเวลาหลายสัปดาห์ (39) ในสิบอันดับแรกบนชาร์ตฮอต 100 อัลบั้มชุดที่สี่ ทเวลฟ์กะรัตทูธเอค วางจำหน่ายในเดือนมิถุนายน 2022 นำโดยซิงเกิลสิบอันดับแรกในสหรัฐ "ไอไลก์ยู (อะแฮปปีเออร์ซอง)" (ร้องรับเชิญโดยโดจา แคต) และ "วันไรต์นาว" (กับเดอะวีกเอนด์)
พ.ศ. 1440
พุทธศักราช 1440 ใกล้เคียงกับ
อาเงโอะเมดิกส์
อาเงโอะเมดิกส์ (上尾メディックス; Ageo Medics) เป็นทีมวอลเลย์บอลหญิง ซึ่งตั้งอยู่ ณ อาเงโอะ จังหวัดไซตามะ ประเทศญี่ปุ่น ทีมนี้เข้าแข่งขันในรายการวี.ชาลเลนจ์ลีก โดยสโมสรได้รับการก่อตั้งขึ้นใน ค.ศ. 2001 และมีเจ้าของคืออาเงโอะเมดิคอลกรุ๊ป
ทั้งนี้ เอริกะ อารากิ และชิโฮะ โยชิมูระ ซึ่งเป็นนักกีฬาวอลเลย์บอลหญิงชาวญี่ปุ่น ได้ทำหน้าที่ประจำสังกัดสโมสรแห่งนี้
วัดอ่วมอ่องประชานฤมิต
วัดอ่วมอ่องประชานฤมิต เป็นของคณะสงฆ์เถรวาท สังกัดคณะสงฆ์ฝ่ายมหานิกาย ตั้งอยู่เลขที่ 37 หมู่ 10 ตำบลหนองเพรางาย อำเภอไทรน้อย จังหวัดนนทบุรี มีเนื้อที่ จำนวน 15 ไร่ 2 งาน 15 ตารางวา อาณาเขตของวัด ทิศเหนือติดถนน ซ.อ่วมอ่อง11 ทิศตะวันออกมีอาณาเขตติดกับบ่อน้ำ ทิศใต้มีอาณาเขตติดกับทุ่งนา ทิศตะวันตกมีอาณาเขตกับถนนทางหลวงชนบท นนทบุรี 3191 เป็นวัดที่เป็นศูนย์กลางในการทำกิจกรรมทางพระพุทธศาสนา ของชุมชน รวมทั้งเป็นวัดที่ตั้งของสำนักงานเจ้าคณะอำเภอไทรน้อย โดยมีพระครูนนทกิจโกศล, ดร. เป็นเจ้าอาวาส และเป็นผู้บริหารกิจการพระพุทธศาสนาภายในวัด
ภาษาอาโรมาเนียน
ภาษาอาโรมาเนียน (Aromanian) เป็นภาษากลุ่มโรมานซ์ตะวันออกที่มีความคล้ายกับภาษาเม็กเลโน-โรมาเนีย, อิสโตร-โรมาเนีย และโรมาเนีย มีผู้พูดในแถบยุโรปตะวันออกเฉียงใต้
สถานะทางการ
ในประเทศมาซิโดเนียเหนือ ภาษาอาโรมาเนียนได้รับสถานะยอมรับอย่างเป็นทางการ โดยมีการสอนภาษานี้ในโรงเรียนประถมศึกษาบางส่วน ผู้พูดภาษาอาโรมาเนียนมีสิทธิใช้ภาษานี้ในการดำเนินการผ่านศาล และยังมีสถานะเป็นภาษาทางการที่สองในนครครูแชวอมาตั้งแต่ ค.ศ. 2006
นอกจากมาซิโดเนียแล้ว ภาษาอาโรมาเนียนยังได้รับการยอมรับในแอลเบเนียด้วย
เล่ห์รัก บัลลังก์เลือด
เล่ห์รักบัลลังก์เลือด (秦时丽人明月心 The King's Woman) หรือชื่อเดิมว่า ตำนานลี่จี เป็นละครโทรทัศน์ที่สร้างขึ้นในปี ค.ศ. 2017 นำแสดงโดย ดิลราบา ดิลมูรัต, จาง ปินปิน, หลี่ ไท่, หลิว ช่าง, จาง เสฺวียน ออกอากาศทางช่อง Zhejiang TV ในประเทศจีน และออกอากาศทางช่อง 9 เอ็มคอตเอชดี ใน ประเทศไทย โดยออกอากาศต่อจากละครเรื่อง ฉู่เฉียว จอมใจจารชน
เนื้อเรื่อง
ละครโทรทัศน์เรื่องนี้กล่าวถึงเรื่องราวของ “กงซุนลี่” หลานสาวของแม่ทัพกงซุนอวี่แห่งรัฐเว่ย เธอได้ฝึกฝนวิทยายุทธกับท่านปู่ของเธอตั้งแต่สมัยเด็ก และศิษย์พี่อีกสองคนคือ”หานเซิน”และ “จิงเค่อ” และได้มีโอกาสช่วยชีวิต “อิ๋งเจิ้ง” ไว้ ทำให้ อิ๋งเจิ้งหลงรักกงซุนลี่ตั้งแต่แรกพบ และเฝ้าคิดถึงนางมาตลอด แต่ความสัมพันธ์ระหว่างระหว่างกงซุนลี่ และจิงเค่อก็ได้พัฒนามากลายเป็นความรักเช่นกัน
ในช่วงสงครามระหว่างเจ็ดรัฐ จิงเคอพยายามปกป้องกงซุนลี่ จนได้รับพิษจนบาดเจ็บสาหัส อิ๋งเจิ้งต้าหวางแห่งรัฐฉิน (ภายหลังสถาปนาตนเองเป็นจิ๋นซีฮ่องเต้) ที่หลงรักกงซุนลี่มาตลอดได้กลับมาพบนางอีกครั้ง พระองค์เสนอยารักษาจิงเคอ เพื่อแลกเปลี่ยนกับการที่กงซุนลี่จะต้องเข้าวังแต่งงานกับพระองค์เอง เพื่อให้ได้ยามาช่วยชีวิตจิงเคอ ประกอบกงซุนลี่ไม่มีทางเลือกอื่น นางจึงต้องยอมรับข้อเสนอของอิ๋งเจิ้ง
แต่หลังจากเข้าวัง กงซุนลี่กลับพบว่านางได้ตั้งท้องลูกของจิงเค่อ อิ๋งเจิ้งตัดสินใจที่จะปกปิดความจริง เพื่อปกป้องกงซุนลี่ พระองค์จึงประกาศว่านางได้ตั้งท้องลูกของพระองค์เอง ทำให้กงซุนลี่รู้สึกประทับใจ และตกหลุมรักอิ๋งเจิ้งโดยไม่รู้ตัว แม้จะได้รับความรักจากอิ๋งเจิ้งอย่างท่วมท้น แต่กงซุนลี่ก็ยังต้องดิ้นรนต่อสู้ท่ามกลางการแก่งแย่งชิงดีชิงเด่นของเหล่าสนม และขุนนางในราชสำนัก อีกทั้งยังต้องรับมือกับการแฝงตัวเข้ามาของจิงเคอ ที่ได้รับภารกิจให้มาลอบสังหารจิ๋นซีฮ่องเต้
เฮฟเวนแคนเวต (เพลงไมเคิล แจ็กสัน)
เฮฟเวนแคนเวต (Heaven Can Wait) เป็นเพลงที่บันทึกเสียงโดย ไมเคิล แจ็กสัน วางจำหน่ายในวันที่ 30 ตุลาคม ค.ศ. 2001 ในสตูดิโอส์อัลบั้ม Invincible แต่งโดย Michael Jackson, Teddy Riley, Andreao Heard, Nate Smith, Teron Beal, Eritza Laues และ Kenny Quiller
รัฐเซอารา
รัฐเซอารา (Ceará) เป็น 1 ใน 27 รัฐของประเทศบราซิล ตั้งอยู่ภาคตะวันออกเฉียงเหนือของประเทศ บนชายฝั่งมหาสมุทรแอตแลนติก เป็นรัฐที่มีประชากรมากที่สุดอันดับ 8 และมีพื้นที่เป็นอันดับ 17 เป็นรัฐที่เป็นจุดหมายปลายทางการท่องเที่ยวหลักของประเทศ เมืองหลวงของรัฐคือเมือง โฟร์ตาเลซา
รัฐมีชื่อเสียงด้านชายหาดที่กว้างขวาง กับความยาว 573 กิโลเมตร (356 ไมล์) และยังมีภูเขา หุบเขา ที่ปลูกผลไม้เมืองร้อน ทางตอนใต้ของรัฐ ที่ติดกับรัฐปาราอีบา รัฐเปร์นัมบูกู รัฐปีเอาอี มีป่าสงวนแห่งชาติอารารีเป (National Forest of Araripe)
ปลาบู่หมาจูดอเรีย
ปลาบู่หมาจูดอเรีย (Bumble bee goby, Golden-banded goby; ) ปลาน้ำจืดขนาดเล็กชนิดหนึ่ง จำพวกปลาบู่หมาจู ในวงศ์ปลาบู่ (Gobiidae)
จัดเป็นปลาบู่หมาจูชนิดหนึ่ง มีความยาวประมาณ 0.36 เซนติเมตร มีสีพื้นลำตัวขาว-เหลือง ตัวผู้ในฤดูผสมพันธุ์สีอาจเปลี่ยนไปเป็นสีเข้มจนเป็นสีส้มได้ นับเป็นช่วงเวลาที่จะมีสีสันที่สวยที่สุด
พบกระจายพันธุ์ทั้งในแหล่งน้ำจืด และน้ำกร่อยที่มีปริมาณความเค็มไม่เกิน 10 ppt เช่น ปากแม่น้ำ, ชะวากทะเล ทั่วไปในภูมิภาคเอเชียตะวันออกเฉียงใต้
เป็นปลาที่นิยมเลี้ยงกันเป็นปลาตู้สวยงาม โดยเฉพาะในตู้ไม้น้ำ สามารถเพาะขยายพันธุ์ในที่เลี้ยงได้ จัดเป็นปลาที่เลี้ยงง่าย ไม่ค่อยมีโรค และมีความต้องการปริมาณอาหารไม่มากต่อวัน
สายแฟร์เมาต์
สายแฟร์เมาต์ เป็นเส้นทางของรถไฟชานเมืองอ่าวแมสซาชูเซตส์ ที่วิ่งจากสถานี "เซาท์" ไปยังสถานี "รีดวิลล์" ปัจจุบันเปิดใช้งาน 8 สถานี ยกเลิก 8 สถานี กำลังก่อสร้าง 1 สถานี เชื่อมต่อกับสายกรีนบัช, สายโอลด์โคโลนี, สายโพรวิเดนซ์/สตาฟตัน, สายนีดแฮม, สายแฟรงกลิน, สายฟรามิงแฮม/วอร์เซสเตอร์, รถไฟใต้ดินอ่าวแมสซาชูเซตส์ สายสีแดง และรถโดยสารประจำทางด่วนพิเศษอ่าวแมสซาชูเซตส์ สายสีเงิน
วัดไชนาวาส
วัดไชนาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี ที่ดินทั้งวัดมีเนื้อที่ 33 ไร่ 88 ตารางวา
วัดไชนาวาส เดิมชื่อ วัดชายนา ตั้งวัดเมื่อ พ.ศ. 1890 จากนั้นกลายเป็นวัดร้างเป็นระยะเวลานาน จนประมาณ พ.ศ. 2394 มีพระภิกษุพูนได้เข้ามาจำพรรษาในวัดนี้และได้บูรณะวัดนี้ขึ้นมาอีกครั้ง โดยเริ่มจากการสร้างกุฏิสงฆ์ และอุโบสถที่ยังมีพระประธานองค์เดิมอยู่ จนในสมัยพระครูสมณการพิสิฐ (หลวงพ่อท้วม) เป็นเจ้าอาวาส ราว พ.ศ. 2456 มีการบูรณปฏิสังขรณ์ครั้งใหญ่ ทั้งยังสร้างอุโบสถหลังใหม่ขึ้นมา ยังได้รับบริจาคที่ดิน จำนวน 2 ไร่ 3 งาน 28 ตารางวา เมื่อ พ.ศ. 2490 ได้รับบริจาคที่ดินเป็นที่ธรณีสงฆ์ จำนวน 17 ไร 84 ตารางวา เมื่อ พ.ศ. 2491 ได้รับบริจาคที่ดินเป็นที่ธรณีสงฆ์ จำนวน 4 ไร่ 2 งาน เมื่อ พ.ศ. 2492 ได้รับบริจาคที่ดินเป็นที่ธรณีสงฆ์ จำนวน 2 ไร่ 1 งาน เมื่อ พ.ศ. 2504
อาคารเสนาสนะที่สำคัญ ได้แก่ อุโบสถ กว้าง 10 เมตร ยาว 24 เมตร สร้างเมื่อ พ.ศ. 2467 ภายในมีภาพจิตรกรรมฝาผนังเรื่องราวพระพุทธประวัติ กุฏิสงฆ์ จำนวน 14 หลัง เป็นอาคารไม้ 10 หลัง ครึ่งตึกครึ่งไม้ 4 หลัง วิหาร กว้าง 7 เมตร ยาว 11 เมตร สร้างเมื่อ พ.ศ. 2468 ภายในประดิษฐาน พระพุทธไชยมงคล (หลวงพ่อโต) ศาลาการเปรียญ กว้าง 20 เมตร ยาว 40 เมตร สร้างเมื่อ พ.ศ. 2480 เป็นอาคารไม้สักทรงไทย หอสวดมนต์ กว้าง 14 เมตร ยาว 30 เมตร สร้างเมื่อ พ.ศ. 2492 เป็นอาคารไม้สักทรงไทย และมีมณฑปประดิษฐานรูปหล่อเหมือนพระครูสมณการพิสิฐ (หลวงพ่อท้วม) ที่ชาวบ้านนับถือกันมาก ท่านได้สร้างวัตถุมงคลเป็นที่นิยมในหมู่ของนักสะสม บริเวณด้านหน้าวัดมีศาลสมเด็จพระนเรศวรมหาราช
ปลาดุกหนามไนเจอร์
ปลาดุกหนามไนเจอร์ (Ripsaw catfish) เป็นปลาน้ำจืดชนิดหนึ่ง มีชื่อวิทยาศาสตร์ว่า Pseudodoras niger ในวงศ์ปลาทอล์คกิ้งแคทฟิช (Doradidae)
มีรูปร่างค่อนข้างยาว มีส่วนหัวเป็นทรงกรวย มีกระดูกแข็ง ครีบอกมีเงี่ยงแข็ง ด้านข้างลำตัวมีชุดของแผ่นกระดูกแข็งคล้ายเกราะมีปลายแหลม เรียงตัวไปทางท้ายของลำตัวจนสุดปลายหาง ลำตัวมีสีเทาอมดำ ปลายแหลมของเกล็ดแข็งเป็นสีขาว ครีบหลัง ครีบหาง และครีบอกมีสีเข้ม
มีขนาดใหญ่เต็มที่ 1 เมตร แต่ขนาดโดยเฉลี่ยคือ 59 เซนติเมตร มักอาศัยอยู่เป็นฝูง หากินบริเวณพื้นน้ำ โดยกินอาหารจำพวก ซากพืช ซากสัตว์ อินทรียสารต่าง  ๆ รวมทั้งไส้เดือนน้ำ, แมลง และสัตว์มีกระดองด้วย
พบกระจายพันธุ์ในลุ่มแม่น้ำหลักทางตอนเหนือของทวีปอเมริกาใต้ เช่น ประเทศโบลิเวีย, บราซิล, เวเนซุเอลา, เอกวาดอร์, เฟรนช์เกียนา, เปรู โดยอาศัยอยู่ในแหล่งน้ำที่เป็นแม่น้ำหรือบึงขนาดใหญ่ ที่มีสภาพน้ำค่อนข้างขุ่นหรือมีโคลนตมขุ่นตลอดทั้งปี มีอุณหภูมิประมาณ 21-29.8 องศาเซลเซียส ค่าความเป็นกรดเป็นด่างของน้ำ (pH) ประมาณ 5.0-9.0
เป็นปลาที่ใช้บริโภคกันในท้องถิ่น โดยมีชื่อเรียกในภาษาถิ่นว่า Cuyú-cuyú  และยังนิยมเลี้ยงเป็นปลาสวยงามอีกด้วย
ปาริสุทธิศีล
ปาริสุทธิศีล แปลว่า ศีลเป็นเครื่องทำให้บริสุทธิ์ ศีลเป็นเหตุให้บริสุทธิ์ หรือความประพฤติบริสุทธิ์ที่จัดเป็นศีล
Sparasion
Sparasion เป็นสกุลของต่อที่อยู่ในวงศ์ Platygastridae.
สกุลมีการกระจายทั่วโลก
เนื้อเยื่อบุโพรง
เนื้อเยื่อบุโพรง หรือ เอนโดทีเลียม (endothelium) เป็นเซลล์เอนโดทีเลียม (endothelial cell) ชั้นเดียว เป็นเนื้อเยื่อบุผิวชนิด squamous ที่บุผิวด้านในของเส้นเลือดและหลอดน้ำเหลือง เป็นตัวคั่นระหว่างเลือดหรือน้ำเหลืองในช่องเส้นเลือด/หลอดน้ำเหลืองกับผนังที่เหลือ เป็นตัวคั่นระหว่างเส้นเลือด/หลอดน้ำเหลืองกับเนื้อเยื่อ และเป็นตัวควบคุมการไหลของสารและน้ำเข้าไปหรือออกจากเนื้อเยื่อ
เซลล์เนื้อเยื่อบุโพรงเส้นเลือดเรียกว่า vascular endothelial cell เทียบกับเยื่อบุหลอดน้ำเหลืองที่เรียกว่า lymphatic endothelial cell เซลล์เนื้อเยื่อบุโพรงเส้นเลือดบุระบบไหลเวียนทั้งหมดตั้งแต่หัวใจไปจนถึงหลอดเลือดฝอยซึ่งเล็กสุด
เอกลักษณ์ ยลระบิล
เอกลักษณ์ ยลระบิล (8 มิถุนายน พ.ศ. 2502 - 2 พฤษภาคม พ.ศ. 2538) เกิดที่จังหวัดภูเก็ต ในครอบครัวชาวมุสลิม ศาสนาอิสลาม สำเร็จการศึกษาจากโรงเรียนพาณิชยการสันติราษฎร์ พญาไท  และคณะบริหารธุรกิจ สาขาประชาสัมพันธ์ มหาวิทยาลัยรามคำแหง
ประวัติ
เอกลักษณ์ ยลระบิล ได้ออกอัลบั้มเพลงมาแล้วสองชุด คือ "ผมชื่อเอกลักษณ์" และ "ฉันเอง" อีกทั้งยังรับแสดงภาพยนตร์ไทยหลายเรื่อง ที่สร้างชื่อเสียงที่สุดคือเรื่อง "ปริศนา"
เสียชีวิตด้วยโรคไตวายเฉียบพลัน เมื่อวันที่ 2 พฤษภาคม พ.ศ. 2538 ขณะมีอายุแค่เพียง 35 ปี
อัลบั้มพิเศษ ที่ทำร่วมกับ นักร้อง ค่ายเดียวกัน
ในช่วงประมาณปี พ.ศ. 2527-2529
วงการเพลงสตริงไทย นิยมการร้องเพลงคู่ เป็นอย่างมาก มีค่ายเพลงต่าง ๆ ผลิตผลงานเพลงร้องคู่ ออกมามากมาย หลายชุด และ หลายโครงการ
หากแต่ ค่ายเพลงเสียงทอง ต้องการจะหลีกเลี่ยงการซ้ำแบบ จึงผลิตผลงานเพลง ออกมาในอีกลักษณะหนึ่ง
ไม่ใช่การร้องเพลงคู่ แต่เป็นเพลงในลักษณะ ชายร้องเพลงหนึ่ง และ หญิงร้องอีกเพลงโต้ตอบ
''ชุด เพชรน้ำเอก ชุดที่ 1
''ชุด เพชรน้ำเอก ชุดที่ 2
''ชุด เพชรน้ำเอก ชุดที่ 3
ชุด เมตตาธรรม
เพลง "เมตตาธรรม" รวมนักร้อง
จัดทำเพื่อเป็นกองทุนเพื่อเด็กไทย รวมพลังน้ำใจจากศิลปินเพลงครั้งใหญ่ โดย 3 สมาคม ผลิตและจำหน่าย ประมาณ ตุลาคม 2528
คำร้องทำนอง ชลธี ธารทอง
เรียบเรียงเสียงประสาน ประยงค์ ชื่นเย็น
ผู้ผลิต บริษัท ชัวร์ ออดิโอ จำกัด
บันทึกเสียง มนตรี (หิน) โรจนถาวร
ห้องบันทึกเสียง ไพบูลย์ สตูดิโอ
กลุ่มภาษาอินโด-อารยัน
กลุ่มภาษาอินโด-อารยัน (หรือบางครั้งเรียกเป็น กลุ่มภาษาอินดิก) เป็นสาขาย่อยของกลุ่มภาษาอินโด-อิเรเนียน ตระกูลภาษาอินโด-ยูโรเปียน ในช่วงต้นคริสต์ศตวรรษที่ 21 มีผู้พูดภาษานี้มากกว่า 800 ล้านคน โดยเฉพาะในอินเดีย, บังกลาเทศ, เนปาล, ปากีสถาน และศรีลังกา นอกจากนี้ ยังมีผู้อพยพและชาวต่างชาติที่พูกภาษาอินโด-อารยันจำนวนมากจากอนุทวีปอินเดียไปอาศัยที่ยุโรปตะวันตกเฉียงเหนือ, เอเชียตะวันตก, อเมริกาเหนือ, แอฟริกาตะวันออกเฉียงใต้ และออสเตรเลีย และผู้พูดภาษาโรมานีหลายล้านคนในยุโรปตะวันออกเฉียงใต้ ปัจจุบัน มีภาษาในกลุ่มภาษาอินโด-อารยันมากกว่า 200 ภาษา
กลุ่มภาษาอินโด-อารยันในปัจจุบันสืบต้นตอจากกลุ่มภาษาอินโด-อารยันเก่า เช่น ภาษาพระเวทตอนต้น กลุ่มภาษาอินโด-อารยันสมัยกลาง (หรือภาษาปรากฤต)  ภาษาที่จำนวนผู้พูดภาษาแม่มากที่สุดเรียงลำดับได้ดังนี้: ภาษาฮินดูสตานี (ประมาณ 329 ล้านคน), ภาษาเบงกอล (242 ล้านคน), ภาษาปัญจาบ (ประมาณ 120 ล้านคน), ภาษามราฐี, (112 ล้านคน), ภาษาคุชราต (60 ล้านคน), ภาษาราชสถาน (58 ล้านคน), ภาษาโภชปุระ (51 ล้านคน), ภาษาโอริยา (35 ล้านคน), ภาษาไมถิลี (ประมาณ 34 ล้านคน), ภาษาสินธ์ (25 ล้านคน), ภาษาเนปาล (16 ล้านคน), ภาษาอัสสัม (15 ล้านคน), ภาษาฉัตตีสครห์ (18 ล้านคน), ภาษาสิงหล (17 ล้านคน) และภาษาโรมานี (ประมาณ 3.5 ล้านคน) ใน ค.ศ. 2005 มีการประมาณการว่ามีผู้พูดภาษาในกลุ่มภาษาอินโด-อารยันเป็นภาษาแม่เกือบ 900 ล้านคน
การจัดจำแนก
ความแตกต่างระหว่างภาษาในกลุ่มนี้ไม่ชัดเจน จึงไม่มีการแบ่งแยกที่เป็นมาตรฐาน โดยทั่วไปนิยมจัดแบ่งดังนี้
ประวัติ
หลักฐานเริ่มแรกของกลุ่มภาษานี้เริ่มจากภาษาพระเวทที่ใช้เขียนคัมภีร์พระเวทของศาสนาพราหมณ์ในสมัยโบราณ เมื่อราว 3,457 ปีก่อนพุทธศักราช ภาษาสันสกฤตได้ถูกปรับปรุงและจัดมาตรฐานโดยปาณินี เรียกว่าภาษาสันสกฤตคลาสสิก ในแบบเดียวกับภาษาปรากฤตหลากหลายสำเนียงได้ถูกพัฒนาขึ้นมาในยุคกลาง ภาษาปรากฤตได้เกิดความหลากหลายกลายเป็นสำเนียงต่างๆมากมาย ในอินเดียยุคกลางตั้งแต่ พุทธศตวรรษที่ 11 - 18 บางสำเนียงได้มีการใช้ในวรรณกรรม
การเปลี่ยนแปลงครั้งสำคัญต่อมาคือการรุกรานอินเดียของชาวมุสลิมในพุทธศตวรรษที่ 18-21 ในยุคจักรวรรดิโมกุล ภาษาเปอร์เซียเป็นภาษาที่มีอิทธิพลมาก ต่อมาจึงถูกแทนที่ด้วยภาษาอูรดู ซึ่งเป็นภาษาในกลุ่มอินโด-อารยัน ที่ใช้ศัพท์จากภาษาเปอร์เซีย แต่ใช้ไวยากรณ์แบบภาษาท้องถิ่น ภาษาหลักๆที่เข้ามาแทนที่ภาษาในยุคกลางได้แก่ ภาษาเบงกอลและภาษาฮินดี ภาษาอื่นๆได้แก่ ภาษาคุชราต ภาษาโอริยา ภาษามราฐี และภาษาปัญจาบ
ในหมู่ผู้พูดภาษาฮินดี รูปแบบหลักคือภาษาพรัชที่เคยใช้พูดในปัจจุบัน และถูกแทนที่ด้วยภาษาขาริโพลีในพุทธศตวรรษที่ 24 คำศัพท์ที่ในภาษาพูดของภาษาฮินดีส่วนใหญ่มาจากภาษาเปอร์เซียและภาษาอาหรับ จนกระทั่งการแบ่งแยกอินเดียใน พ.ศ. 2490 ภาษาฮินดูสตานี (อูรดู) ถูกแทนที่ด้วยภาษาฮินดีมาตรฐานซึ่งเป็นภาษาราชการของอินเดีย ศัพท์บางส่วนที่มาจากภาษาเปอร์เซียและภาษาอาหรับถูกแทนที่ด้วยศัพท์จากภาษาสันสกฤตเพื่อทำให้เป็นอินเดียมากขึ้น
พ.ศ. 1441
พุทธศักราช 1441 ใกล้เคียงกับ
ประเทศบอสเนียและเฮอร์เซโกวีนาในโอลิมปิกฤดูร้อน 2008
ประเทศบอสเนียและเฮอร์เซโกวีนา เข้าร่วมแข่งขันกีฬาโอลิมปิกฤดูร้อน ครั้งที่ 29 ค.ศ. 2008 (พ.ศ. 2551) ที่กรุงปักกิ่ง สาธารณรัฐประชาชนจีน ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติบอสเนียและเฮอร์เซโกวีนาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 4 ชนิดกีฬา ผลการแข่งขันครั้งนี้ประเทศบอสเนียและเฮอร์เซโกวีนาไม่ได้รับเหรียญรางวัล
พ.ศ. 1442
พุทธศักราช 1442 ใกล้เคียงกับ
คณะผู้แทนทางทูตของประเทศบาห์เรน
สถานทูตและสถานกงสุลบาห์เรนในต่างแดน
Paridris
Paridris เป็นสกุลของต่อที่อยู่ในวงศ์ Platygastridae.
สปีชีส์ของสกุลนี้พบในอเมริกา แอฟริกา และเอเชียตะวันออกเฉียงใต้ ไบรสัน เดอแชมโบ
สปีชีส์ในสกุล ได้แก่:
ไวยากรณ์ภาษาตากาล็อก
ภาษาตากาล็อกเป็นภาษารูปคำติดต่อ มีการผันคำกริยาที่ซับซ้อน เรียงประโยคแบบกริยา-ประธาน-กรรม
คำนาม
การใช้คำนำหน้า (Articles) ว่า Si และ Ang ซึ่งนามตัวใดก็แล้วแต่ ที่เป็นประธานในประโยค รวมไปถึงชื่อคน สถานที่ และสิ่งของต่างๆ
1. การใช้ Si และ Sina ซึ่ง Si เป็น Article ใช้นำหน้าชื่อเฉพาะ เป็นเอกพจน์
ส่วน Sina เป็นพหุพจน์ แสดงถึงคนที่มากกว่าคนหนึ่ง เช่น
- Si Ruth ay babae. (Ruth เป็นผู้หญิง) (Ay เสมือน verb to be บอกความเป็น)
- Si Peter ay lalaki. (Peter เป็นผู้ชาย)
- Si Helen ay batang babae. (Helen เป็นหญิงสาว)
- Si Ruth ay maganda. (Ruth เป็นคนน่ารัก)
- Si Peter ay marunong     (Peter เป็นคนฉลาด)
- Sina Helen at Tom ay mababait. (Helen และ Tom เป็นคนดี)
- Sina Helen at Tom ay mga bata. (Helen และ Tom เป็นเด็ก)
ภาคแสดงที่เกี่ยวเนื่องกับประธาน ก็จะเป็นพหุพจน์ตามไปด้วย สังเกตจาก
ตัวอย่างสุดท้าย ที่ใช้ Article พหุพจน์ คือ Sina เพราะประธานมี 2 คน คือ
Helen กับ Tom ส่วนภาคแสดงที่บอกว่าเป็นเด็ก ก็ต้องเป็นพหุพจน์ตามประธานไปด้วย
bata (เด็ก) ทำให้เป็นพหุพจน์โดยการเติม mga ไว้หน้านาม เพื่อแสดงสิ่งที่เป็นพหุพจน์นั้นด้วย
คล้ายกับการเติม s ในภาษาอังกฤษ แต่ภาษาตากาล็อก แค่เติม mga ไว้ข้างหน้านี้เอง
คำนามในภาษาตากาล็อกไม่มีการผันคำ แต่มีการใช้เครื่องหมายการกซึ่งมีสามแบบคือการกประธาน แสดงความเป็นเจ้าของ และการกกรรมรอง ภาษาตากาล็อกต่างจากภาษาอังกฤษและภาษาสเปนตรงที่รูปประโยคมักอยู่ในรูปประธานถูกกระทำ เครื่องหมายของการกประธานแสดงการกระทำของอกรรมกิริยา และกรรมของสกรรมกิริยา การกแสดงความเป็นเจ้าของจะแสดงส่วนเติมเต็มของอกรรมกิริยาและการกระทำของสกรรมกิริยา ส่วนการกกรรมรองจะเหมือนคำบุพบทในภาษาอังกฤษ เช่นแสดงตำแหน่งและทิศทาง ต่อไปนี้เป็นตารางแสดงเครื่องหมายการก Mga (มานา) แสดงรูปพหูพจน์
ตัวอย่าง
คำสรรพนาม
คำสรรพนามมีการกเช่นเดียวกับคำนาม
ตัวอย่าง คำสรรพนามแสดงความเป็นเจ้าของตามหลังคำที่ขยาย คำสรรพนามแสดงกรรมรองอาจใช้แทนที่คำสรรพนามแสดงความเป็นเจ้าของได้ แต่จะมาก่อนคำที่ขยาย เช่น คำสรรพนามทวิพจน์มีใช้น้อย มีการใช้คำ kitá แทนที่ ko ikáw เช่น คำสรรพนามรวมผู้ฟัง táyo ใช้อ้างถึงบุรุษที่ 1 และ 2 และอาจรวมถึงบุรุษที่ 3 ด้วย ส่วนคำสรรพนามไม่รวมผู้ฟัง ใช้อ้างถึง บุรุษที่ 1 และ 3 ไม่รวมบุรุษที่ 2 เช่น บุรุษที่ 2 เอกพจน์มีสองรูปคือ ikáw กับ ka โดย ka ไม่ใช้ขึ้นต้นประโยค รูปพหูพจน์ kayo ใช้เป็นรูปเอกพจน์ได้เมื่อต้องการแสดงความยกย่อง คำนามโดยทั่วไปไม่ระบุเพศ เช่น siyá หมายถึงผ้ชายหรือผู้หญิงก็ได้
คำสรรพนามชี้เฉพาะ
ตัวอย่าง
คำกริยา
รูปของคำกริยาในภาษาตากาล็อกค่อนข้างซับซ้อนและมีการผันคำด้วยปัจจัย
แผนผังการรวมคำ
ต่อไปนี้คือแผนผังของการรวมปัจจัยที่ใช้ผันคำกริยา มีทั้งเติมข้างหน้า ต่อท้าย เติมกลางคำ และเติมทั้งข้างหน้าข้างหลัง CV หมายถึงการซ้ำพยางค์ต้นของรากศัพท์ มักเป็นพยัญชนะและสระตัวแรกของคำ N หมายถึงพยัญชนะนาสิก เช่น ng n m ขึ้นกับพยัญชนะที่ตามมา -um- เป็นคำที่เติมลงกลางคำระหว่างพยัญชนะและสระตัวแรกเช่น sumulat มาจากรากศัพท์ sulat เติม -um- ระหว่าง s กับ u คำนี้อาจผันเป็น susulat และ sumusulat สำหรับคำกริยาในรูปบ่งชี้กรรมหน่วยเติม –in- มักเป็น –ni- ถ้ารากศัพท์ขึ้นต้นด้วย /l/, /r/ ,/w/ หรือ /y/ เช่น linalapitan หรือ nilalapitan และ inilagay หรือ ilinagay
จุดเน้น
ลักษณะที่น่าสนใจอีกอย่างหนึ่งของคำกริยาในภาษาตากาล็อกและภาษาอื่นๆในฟิลิปปินส์คือระบบจุดเน้นของคำกริยา ซึ่งเป็นกฎของความสัมพันธ์ระหว่างคำนาม (ที่มีเครื่องหมายประธาน) ในจุดเน้นต่างๆซึ่งจะมีการผันที่คำกริยา จุดเน้นมีหกแบบคือการกระทำ กรรม ตำแหน่ง การใช้ประโยชน์ เครื่องมือ และเหตุผล โดยทั่วไปนอกจากจุดเน้นและการกระทำแล้ว คำกริยาเหล่านั้นมักเป็นสกรรมกริยา
การเน้นการกระทำ
ปัจจัยที่สำคัญคือ mag-, maN- และ ma- ความแตกต่างระหว่าง –um- และ mag- สร้างความสับสนให้ผู้เรียนมาก โดยทั่วไป mag- ใช้กับการกระทำที่เกิดขึ้นจากอิทธิพลภายนอกและ –um- ใช้กับการกระทำที่เกิดขึ้นจากอิทธิพลภายใน ตัวอย่างเช่น bumilí แปลว่าซื้อ ขณะที่ magbilí แปลว่าขาย อย่างไรก็ตาม mag-ahit แปลว่าโกนผมของตนเองส่วน umahit แปลว่าโกนหัวของคนอื่น ma- ใช้กับคำกริยาไม่กี่ตัว เช่น matulog (นอนหลับ) ตัวอย่างประโยคได้แก่
การเน้นกรรม
ปัจจัยที่สำคัญมีสามตัวคือ ปัจจัยยังใช้ได้กับนามหรือคุณศัพท์ เช่น baligtaran (จาก baligtád เปลี่ยนกลับ) เป็นเปลียนแปลงได้ คำกริยาที่มีปัจจัยใช้เป็นคำนามโดยการเปลี่ยนตำแหน่งเน้นเสียงหนักภายในคำ เช่น panoorin เป็น panoorín (สิ่งที่ถูกมอง)
การเน้นตำแหน่ง
ใช้อ้างถึงตำแหน่งและทิศทางของการกระทำ เช่น
การเน้นเครื่องมือ
ใช้อ้างถึงสิ่งที่ประกอบการกระทำ เช่น
การเน้นเหตุผล
ใช้อ้างถึงสาเหตุของการกระทำ เช่น
จุดมุ่งหมาย
คำกริยาในภาษาตากาล็อกมีจุดมุ่งหมายมากกว่ากาล มีสี่อย่างคือ นามกริยา (รวมคำสั่ง) สัมบูรณ์ กำลังกระทำ และการไตร่ตรอง (มักเป็นอนาคต) ตัวอย่างนามกริยา เช่น Gustó kong matulug = ฉันต้องการนอน Matulug ka na! = ไปนอนเดี๋ยวนี้ ตัวอย่างกริยาสัมบูรณ์ เช่น Sinulatan ka ni Maria (มาเรียเขียนถึงคุณ) ตัวอย่างกริยากำลังกระทำ เช่น Sumasayáw siyá ngayón (เขากำลังเต้นรำอยู่ในขณะนี้) ตัวอย่างกริยาความไตร่ตรอง เช่น Hahanapin ba natin ang susí ko? (เราจะมองหากุญแจของเราไหม?)
รูปแบบกริยา
กริยาในภาษาตากาล็อกมีปัจจัยที่บอกรูปแบบของกริยา เช่นการชี้เฉพาะ ความเป็นเหตุเป็นผล ศักยภาพ สังคม และการกระจายตัว ตัวอย่างเช่น